
Z A P I S N I K
 7 . sjednice Vijeća Mjesnog odbora Ferenščica
16. prosinca  2021.

u prostorijama mjesnog odbora Ferenščica,

s početkom u 19:00 sati

NAZOČNI ČLANOVI VIJEĆA:

Ante Palada, Siniša Mikuličić, Ištvan Pacal, Danko Knoblo, Iva Majsak, Mirko Bošnjak
NENAZOČNI ČLANOVI VIJEĆA:

Marko Bilić
OSTALI NAZOČNI:

Nema
Predsjedava Ante Palada, predsjednik Vijeća.

Zapisnik vodi Danko Knoblo. 

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Bez rasprave jednoglasno, Vijeće prihvaća tekst Zapisnika 6. sjednice Vijeća, održane 10. studenog 2021, bez izmjena.

Na prijedlog predsjednika Vijeće jednoglasno utvrđuje
D N E V N I   R E D
1. Aktualna komunalna problematika
2. Korištenje prostora MS
3. Razno: izvješća, pitanja i prijedlozi.

Ad 1. Aktualna komunalna problematika
Članovi Vijeća primili su pisani materijal uz poziv..

U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:
1. Postavljanje dodatnih kanta za otpad sa pepeljarama
2. Stavljanje u funkciju desnog prometnog traka na križanju ulice Donje Svetice sa ulicom grada Vukovara
3. Izgradnja sustava javnog kanala i oborinske odvodnje u ulicama 2. Ferenščica 1. odvojak i Leprovička ulica
4. Prijedlog o uređenju prometne infrastrukture, postavljanje prometnih znakova i izgradnje parkinga
Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su zahtjevi građana poslani na očitovanje i na daljnje postupanje na mail vijeća Gradske četvrti Peščenica-Žitnjak koji su iste poslali ma daljnje postupanje nadležnim gradskim službama i poduzećima.

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Iva Majsak, Mirko Bošnjak
Nakon rasprave Vijeće jednoglasno donosi:
Z A K L J U Č A K

o postavljanju dodatnih kanta za otpad sa pepeljarama
Temeljem prijedloga Ante Palade vezanog za postavljanje dodatnih kanta za otpad sa pepeljarama na lokaciji od Ulice 1.Ferenščica kbr. 33-39 do kbr. 61, te od kbr.61 do kbr.57 duž pješačke staze uz tramvajsku prugu, Vijeće Mjesnog odbora Ferenščica , predlaže Vijeću Gradske četvrti Peščenica-Žitnjak:

· da se na navedenim lokacijama postave 4 dodatne kante za otpad sa pepeljarama
Obrazloženje: S obzirom da je to kvartovska šetnica, smatramo da su 2 kante za otpad premalo te da na navedenim lokacijama trebaju još 4 kante za otpad sa pepeljarom.
Z A K L J U Č A K

o stavljanje u funkciju desnog prometnog traka na križanju ulice Donje Svetice sa ulicom grada Vukovara
Temeljem prijedloga Daria Oršića vezanog za stavljanje u funkciju desnog prometnog traka na križanju Vukovarske ulice sa Donjim Sveticama, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:

· da se na navedenoj lokaciji u funkciju stavi postojeća traka za skretanje u desno koja je trenutno iscrtana tako da je izvan funkcije (iz smjera juga prema sjeveru)
Obrazloženje: Zbog velike frekvencije automobila koji koriste navedenu traku iako ona trenutno nije obilježena za skretanje u desno smatramo da se ista treba prenamijeniti. Nisu potrebni građevinski radovi niti promjena planova na semaforu već izmijeniti postojeće iscrtavanje i horizontalnom signalizacijom označiti da se radi o zasebnoj traci za skretanje u desno za skretanje. 
Navedeni prijedlog bit će se iznesen na sastanku sa tvrtkom Mobilita Evolva koja izrađuje prometnu studiju za MO Ferenščicu u ponedjeljak 20.12.2021.
Z A K L J U Č A K

o prijedlogu izgradnje sustava javnog kanala i oborinske odvodnje u ulicama Leprovička i 2. Ferenščica 1. odvojak 
Temeljem prijedloga stanara ulice 2. Ferenščice 1. Odvojak i Leprovičke ulice i vijećnika MO Ferenščica vezanog za izgradnju sustava javnog kanala i oborinske odvodnje, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:
· da od poduzeća Vodovod i odvodnja zatraži hitnu izgradnju sustava javnog kanala, kanalizacije i oborinske odvodnje u ulicama 2. Ferenščica 1. odvojak i Leprovičkoj ulici te po izvršetku radova i asfaltiranje navedenih ulica od strane Zagrebačkih cesta
Obrazloženje: Izgradnja sustava javnog kanala i oborinske odvodnje te asfaltiranje nakon obavljenih radova je prioritet na lokaciji Leprovečka ulica (u punoj duljini ulice) i ulice 2. Ferenščica 1. odvojak jer su navedene ulice trenutno u toliko lošem stanju da im je hitno potrebno renoviranje koje se već godinama odgađa jer nema izgrađenog sustava javnog kanala. 
Z A K L J U Č A K

o prijedlogu izgradnje vodovodne mreže i priključaka za stanare ulice 5. Ferenščica

Temeljem prijedloga g. Frančića, stanara ulice 5. Ferenščica i vijećnice MO Ferenščica Ive Majsak vezanog za izgradnju sustava javnog kanala i oborinske odvodnje, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:

· da od poduzeća Vodovod i odvodnja zatraži hitnu izgradnju sustava vodovodne mreže i priključaka za stanare ulice 5. Ferenščica koji već godinama to traže od navedenog poduzeća
Obrazloženje: Izgradnja sustava vodovodne mreže te asfaltiranje ulice nakon obavljenih radova je prioritet iz razloga što stanovnici navedene ulice pristup pitkoj vodi imaju na način da je cijela ulica spojena na 1 priključak, a infrastruktura koja ide od glavnog voda sa ulice 1. Ferenščica nije nigdje ucrtana te u slučaju puknuča cijevi cijela ulica ostaje bez pitke vode, a sanacija cijevi nije u nadležnosti VIO jer to nije njihova infrastruktura.
Z A K L J U Č A K

o prijedlogu uređenja prometne infrastrukture i postavljanju horizontalne i vertikalne prometne signalizacije 

Temeljem prijedloga Stjepana Franca vezanog za uređenje prometne infrastrukture, postavljanje prometne signalizacije, Vijeće Mjesnog odbora Ferenščica, obavještava Vijeće Gradske četvrti Peščenica-Žitnjak:

· da pozitivnim ocijenjuje prijedloge gospodina Stjepana Franca te da će se vijećnici sastati sa tvrtkom Mobilita Evolva koja vrši prometnu studiju za MO Ferenščica u ponedjeljak 20.12.2021. kako bi sa predstavnicima tvrtke prijedloge uvrstili u prometnu studiju koja je u izradi
Obrazloženje: Radi bolje regulacije prometa, ulaza i izlaza u kvart Ferenščica, nedovoljnog broja parkirnih mjesta potrebna je kompletna prometna studija kako bi se olakšao život trenutnim i budućim stanarima kvarta. Vijećnici u potpunosti podržavaju inicijativu i prijedloge gospodina Stjepana Franca. Na sastanku sa predstavnicima tvrtke Mobilita Evolva će se iznijeti svi prijedlozi i sa njima izviditi moguća riješenja. 
Ad 2. Korištenje prostora MS 
Članovi Vijeća primili su pisani materijal uz poziv.
U raspravi oko korištenja prostora MS sudjeluje 6 od 7 vijećnika. Raspravljaju o slijedećoj tematici:

1. Korištenje prostorija MS od strane Gerontološkog centra Doma za starije osobe Pešćenica, Zagreb

2. Korištenje prostorija MS od strane grupe građana Ferenščice (zastupani po gospodinu Mati Bokšiću)
U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Iva Majsak, Mirko Bošnjak
Nakon rasprave Vijeće jednoglasno donosi:

Z A K L J U Č A K
o korištenju prostorija MS
Temeljem zahtjeva vezanog za korištenje prostorija MS, Vijeće Mjesnog odbora Ferenščica odobrava korištenje istih za Gerontološki centar Doma za starije osobe Pešćenica, Zagrebi i grupu građana Ferenščice.  Gerontološki centar će koristiti prostor ponedjeljkom (11:30 – 13:30) i petkom (11:45 – 13:45). Zbog preklapanja termina sa udrugom Mindset ponedjeljkom, udruge će međusobno biti u kontaktu te će se dogovarati za korištenje. Korištenje se odobrava na period od 12 mjeseci.
Grupi građana Ferenščice odobrava se korištenje u sljedećim terminima jer se njihov zahtijev za svakodnevnim korištenjem ne može usvojiti zbog zauzetosti termina:

Ponedjeljkom - 15:00 – 17:00 sati

Utorkom - 14:00 – 18:00 sati 

Petkom - 14:00 – 17:00 sati 
Zahtijev grupe građana Ferenščice se odobrava do 15. ožujka 2022. godine.

Ad 3.Razno: izvješća, pitanja i prijedlozi
Nema
Dovršeno u 21:00 sati.
KLASA: 026-02/21-002/2308
URBROJ:251-06-11-1104-21-2
U Zagrebu , 16 prosinca 2021.

Zapisnik sastavio: 

